_:ne5bfdb8c99c04cc0959905512fe85616xb0
<http://schema.org/articleBody>
"La Guàrdia Urbana de Barcelona va desallotjar&amp;nbsp;una festa &quot;rave&quot; en una nau industrial abandonada amb 192 persones a dins, 8 d&#039;elles menors d&#039;edat.\n\nL&#039;actuació va tenir lloc el cap de setmana i es va fer amb autorització judicial i en col·laboració amb equips dels Mossos d&#039;Esquadra. S&#039;hi van desplaçar dotze equips de la Guàrdia Urbana i set dels Mossos.\n\nLa intervenció policial, en una nau abandonada a la rambla de Prim 261-263, al districte de Sant Martí, va començar a primera hora de la matinada de diumenge i es va allargar fins al migdia.\n\nEn la intervenció es van aixecar&amp;nbsp;quatre actes, una per infraccions administratives i tres més per a la intervenció d&#039;equips de música i altres objectes relacionats amb la festa il·legal. De fet, els equips de música i la resta d&#039;objectes van ser requisats. També es van aixecar&amp;nbsp;sis actes més per tinença d&#039;estupefaents i una persona ha quedat investigada per un delicte contra la salut pública.\n\nL&#039;edifici, focus de queixes veïnals&amp;nbsp;\n\nL&#039;edifici era un focus de molèsties veïnals, amb prop de 70 queixes rebudes per soroll durant aquest any 2024.&amp;nbsp;\n\nL&#039;actuació es va realitzar&amp;nbsp;amb autorització judicial, després que es constatés l&#039;ocupació de la nau i per reiterades queixes veïnals per molèsties de sorolls fins a altes hores de la matinada.&amp;nbsp;\n\nPer contra, el jutjat no va autoritzar&amp;nbsp;el desallotjament dels ocupants que utilitzen la nau industrial abandonada com a habitatge, procediment que segueix un altre recurs judicial emprès per l&#039;Ajuntament de Barcelona."
<https://www.3cat.cat/324/desallotgen-una-festa-rave-amb-192-persones-en-una-nau-abandonada-de-barcelona/noticia/3305826/>